Φιλοξενηθήκαμε μια τετραμελής οικογένεια στο σπίτι του Greg ένα τριήμερο. Πριν από την άφιξή μας οι εντυπώσεις μας ήταν ήδη πολύ καλές από την ποιότητα της επικοινωνίας μας. Φτάνοντας, ο κύριος που μας υποδέχτηκε ήταν ευγενέστατος. Η θέση στάθμευσης απέναντι από το κατάλυμα πολύ εξυπηρετική, μας επέτρεψε να μεταφέρουμε τις αποσκευές μας χωρίς πρόβλημα, καθώς και να μετακινήσουμε το όχημά μας όποτε το επιθυμούσαμε. Το σπίτι ήταν ακριβώς αυτό που περιμέναμε, σε πολύ ωραία οικοδομή, διακοσμημένο με μεράκι, πεντακάθαρο και με παροχές περισσότερες από τις απαραίτητες. Ήταν αυτό που περιμέναμε σύμφωνα με τις φωτογραφίες. Όσον αφορά την τοποθεσία, το σπίτι βρίσκεται σε ιδανική θέση: ήσυχη γειτονιά, πλήθος εστιατορίων και καφέ σε κοντινή απόσταση, άμεση πρόσβαση με τα πόδια στο μετρό, στα αξιοθέατα και σε μουσεία. Θα το ξαναπροτιμήσουμε σε επόμενη επίσκεψη!